|  |  |  |
| --- | --- | --- |
| **REPUBLICA MOLDOVA****CONSILIUL RAIONAL****SÎNGEREI** |  | **РЕСПУБЛИКА МОЛДОВА****СЫНДЖЕРЕЙСКИЙ****РАЙОННЫЙ СОВЕТ** |

**EXTRAS**

**DECIZIE Nr. 5/17**

**din 25 august 2025**

**or. Sîngerei**

**Cu privire la participarea Consiliului raional Sîngerei la apelul pentru selectarea regiunilor pilot, în cadrul Proiectului „Eficiență Energetică și Energii Regenerabile pentru Moldova (E4M)”**

Având în vedere: Nota de fundamentare Cu privire la participarea Consiliului raional Sîngerei la apelul pentru selectarea regiunilor pilot, în cadrul Proiectului „Eficiență Energetică și Energii Regenerabile pentru Moldova (E4M)”;

În temeiul art.43 alin. (2) al Legii 436/2006 privind administrația publică locală, Legea nr.435/2006 privind descentralizarea administrativă, Decizia Consiliului Raional nr.8/2 din 28.11.2024 ,,Cu privire la aprobarea bugetului raional pentru anul 2025”, Solicitarea parvenită de la Agenția de Dezvoltare Regională Nord la data de 23 iulie 2025 în conformitate cu apelul lansat în cadrul Proiectului „Eficiență Energetică și Energii Regenerabile pentru Moldova (E4M)”, finanțat de Germania, Uniunea Europeană, Norvegia și Danemarca și implementat de Agenția de Cooperare Internațională a Germaniei (GIZ) și Guvernul Republicii Moldova și având în vedere necesitatea dezvoltării durabile a comunităților locale și consolidării capacităților instituționale în domeniul managmentului energetic,

 Consiliul raional,

**DECIDE:**

1. Se aprobă participarea Consiliului raional Sîngerei la apelul pentru selectarea regiunilor pilot, în cadrul Proiectului „Eficiență Energetică și Energii Regenerabile pentru Moldova (E4M)”.
2. Se acceptă ca Consiliul raional Sîngerei să fie parte componentă a grupului (clusterului) regional format din raioanele Rîșcani, Glodeni, Fălești și Municipiul Bălți pentru a candida împreună la selecția regiunilor pilot în cadrul Proiectului menționat la punctul 1.
3. Se împuternicește Secția Economie din cadrul Aparatului Președintelui raionului să coordoneze procesul de pregătire și transmitere a dosarului de participare, în cooperare cu autoritățile raionale partenere (Raionul Rîșcani, Raionul Gloneni, Raionul Fălești, municipiul Bălți), cu respectarea cerințelor proiectului.
4. Se împuternicește Președintele raionului Sîngerei, dl Cristian CAINARIAN să semneze Memorandumul de Cooperare pentru participarea la programul pilot pentru Managementul Energiei Locale, susținut de Proiectul GIZ „Eficiență Energetică și Energii Regenerabile pentru Moldova” (E4M) și Scrisoarea comună de intenție privind participarea unităților administrativ-teritoriale din nordul Republicii Moldova și sprijinirea inițiativei regionale în domeniul pilotării Managementul Energiei Locale. (Anexa 1, Anexa 2);
5. Acoperirea cheltuielilor (contribuția proprie a Consiliului raional prevăzută în Memorandumul de Cooperare dintre autoritățile publice locale de nivelul II) în sumă de 50 000 lei se va efectua din contul și în limita mijloacelor alocate în bugetul raional pentru anul 2025.

6. Controlul executării prezentei decizii se pune în sarcina Comisiei Consultative pentru Economie, finanțe și buget (dl POSTORONCĂ Nicolae) .

7. Prezenta decizie poate fi contestată la Judecătoria Bălți, sediul Central, str.Hotinului, nr.43, în termen de 30 zile de la data publicării, potrivit prevederilor Codului Administrativ al R.Moldova nr.116/2018.

**Preşedinta şedinţei Alina TABARCEA**

**CONTRASEMNAT:**

**Secretara interimară a Consiliului raional Angela MIHALIUC**

***Conform originalului***

**Secretară interimară a Consiliului raional Angela MIHALIUC**

Anexa nr.1

la decizia nr.\_5/17\_

din „\_25\_,,\_august\_2025

**MEMORANDUM DE COOPERARE**

**Între autoritățile publice locale**

**pentru implementarea managementului energetic local**

**1. Scop**

Acest Memorandum de Cooperare (MoC) este încheiat între **Raioanele și Municipalitățile subsemnate** pentru a participa împreună la **programul pilot pentru Managementul Energiei Locale**, susținut de **Proiectul GIZ "Eficiență Energetică și Energii Regenerabile pentru Republica Moldova" (E4M)**.

Scopul acestei cooperări este de a:

- Stabilirea unui cadru de colaborare pentru implementarea practicilor locale și regionale de gestionare a energiei;

- Punerea în comun a resurselor și eforturilor pentru îmbunătățirea planificării energetice, reducerea consumului de energie și promovarea dezvoltării durabile;

- să servească drept regiune model pentru gestionarea energiei în Moldova.

**2. Angajamentele părților**

Părțile convin prin prezenta să:

1. Să colaboreze îndeaproape la planificarea și punerea în aplicare a activităților de gestionare a energiei în cadrul grupului.

2. Să desemneze puncte focale sau persoane de contact responsabile cu coordonarea în cadrul fiecărui raion și municipalitate.

3. Să participe la reuniuni comune, ateliere de lucru și sesiuni de formare organizate în cadrul proiectului pilot.

4. Să faciliteze accesul la datele referitoare la energie pentru clădirile și serviciile publice aflate în administrarea lor.

5. Să sprijine elaborarea unei directive locale/regionale privind gestionarea energiei și să asigure adoptarea și utilizarea acesteia.

6. Asigurarea transparenței și a responsabilității în utilizarea fondurilor și a resurselor alocate.

7. Promovarea vizibilității inițiativei și schimbul de bune practici și rezultate cu alte regiuni și părți interesate.

**3. Durată și modificare**

Prezentul memorandum intră în vigoare la data ultimei semnături și rămâne valabil până la finalizarea fazei pilot, cu posibilitatea de prelungire de comun acord.

Modificările la prezentul memorandum pot fi făcute în scris și trebuie semnate de toate părțile.

**4. Semnaturi**

|  |  |  |  |  |  |
| --- | --- | --- | --- | --- | --- |
| **No.** | **Denumirea unității administrative** | **Tip (Raion/****Municipalitate)** | **Numele și titlul reprezentantului** | **Contribuția financiară** **(lei)** | **Semnătura reprezentantului** |
| 1 | Consiliul raional Sîngerei | Raionul Sîngerei | Cristian CAINARIANPreședintele raionului | 50000 |  |
| 2 | Consiliul raional Rîșcani | Raionul Rîșcani | Vladimir MIZDRENCOPreședintele raionului | 50000 |  |
| 3 | Consiliul raional Glodeni | Raionul Glodeni | Oxana ALBUPreședinta raionului | 50000 |  |
| 4 | Consiliul raional Fălești | Raionul Fălești | Vadim ROȘCAPreședintele raionului | 50000 |  |
| 5 | Primăria Municipiului Bălți | Municipiul Bălți  | PETKOVAlexandrPrimarul Municipiului  | 50000 |  |
|  | **Contribuția totală (MDL)** |  |  | **250000** |  |

Anexa nr.2

la decizia nr.\_5/17\_

din „\_25\_,,\_august\_2025

**SCRISOARE DE INTENȚIE**

**privind participarea comună a unităților administrativ-teritoriale**

**din nordul Republicii Moldova și spriginirea inițiativei regionale**

 **în domeniul pilotării Managementul Energiei Locale**

Noi, **reprezentanții raioanelor Sîngerei, Rîșcani, GlodenI, Fălești** **și Municipiul Bălți,** reuniți în cadrul unui parteneriat în baza MEMORANDUMULUI de COOPERARE(MoC), ne exprimăm prin prezenta scrisoare **intenția fermă pentru a participa impreună la programul pilot pentru Managementul Energiei Locale, susținut de Proiectul GIZ ,,Eficiență Energetică și Energii Regenerabile pentru Republica Moldova(E4M )”**

**1. Descrierea regiunii și contextul energetic actual**

Regiunea formată din raioanele **Sîngerei, Rîșcani, Glodeni, Fălești** **și Municipiul Bălți**, este una dintre cele mai populate și active economic zone din nordul țării, cu o populație cumulată de aproximativ **304.367 de locuitori**. Această regiune include un amestec de localități urbane și rurale, unități industriale, instituții publice și agricultură intensivă.

În prezent, regiunea se confruntă cu mai multe provocări energetice:

* **dependență ridicată de surse energetice tradiționale**, în special gaze și energie electrică importată;
* **infrastructură învechită** în sectorul termoenergetic și iluminat public;
* **consum energetic ridicat** în clădirile publice (școli, spitale, primării etc.);
* lipsa unui **cadru de cooperare regională în domeniul eficienței energetice**;
* acces limitat la fonduri naționale și internaționale fără o abordare comună.

**2. Motivația pentru participare**

Unitățile administrativ-teritoriale semnatare recunosc necesitatea unei abordări regionale integrate pentru a atinge obiectivele de eficiență energetică și dezvoltare durabilă. Cooperarea regională este esențială pentru **asigurarea unei dezvoltări echilibrate și sustenabile**, pentru atragerea de investiții și pentru creșterea calității vieții cetățenilor din întreaga regiune.

Prin participarea la această inițiativă comună, ne propunem să:

* **adoptăm practici moderne de planificare, monitorizare și optimizare a consumului de energie pentru îmbunătățirea eficienței energetice.**
* **coagulăm eforturile și expertiza locală** în vederea elaborării și implementării de proiecte regionale;
* **elaborăm planuri de acțiune comune pentru energie durabilă și climă.(SECAP)**
* **atragem resurse externe** (fonduri UE, parteneriate internaționale, granturi);
* **monitorizăm consumul de energie și identificăm măsuri de eficiență energetică.**
* **consolidăm capacitățile administrative locale** în domeniul managementului energetic;
* sprijinim **tranziția către surse de energie regenerabilă**, contribuind la reducerea emisiilor și la creșterea independenței energetice.

**3. Angajamentul de a aloca resurse financiare și umane**

Ne angajăm să contribuim activ la buna desfășurare a inițiativei prin:

* **alocarea resurselor umane dedicate**, inclusiv desemnarea de responsabili energetici la nivel raional ;
* participarea la ateliere, instruiri și schimburi de experiență;
* **co-finanțarea activităților comune**, în limita resurselor disponibile și conform principiului proporționalității;

**4. Defalcarea contribuției financiare de membru**

Pentru susținerea funcționării inițiativei, părțile semnatare sunt de acord să contribuie anual cu următoarele sume orientative:

| **Unitate administrativ-teritorială** | **Contribuție anuală (MDL)** |
| --- | --- |
|  |  |
| Raionul Sîngerei  | 50.000 |
| Raionul Rîșcani | 50.000 |
| Raionul Glodeni | 50.000 |
| Raionul FăleștiMunicipiul Bălți  | 50.00050.000 |
| **TOTAL REGIONAL** | **250.000** |

Aceste contribuții vor putea fi ajustate anual, în funcție de activitățile planificate, resursele atrase din alte surse și deciziile comune ale membrilor.

**Încheiere**

Prin semnarea acestei scrisori, ne declarăm **gata să cooperăm**, în mod transparent și eficient, pentru realizarea obiectivelor comune în domeniul energiei durabile. Suntem convinși că **solidaritatea regională și acțiunea coordonată** vor contribui decisiv la modernizarea regiunii și la îmbunătățirea calității vieții cetățenilor.

Cu respect,
Semnatari:

 **Raionul Sîngerei**
Președinte: \_\_\_\_\_\_\_\_\_\_\_\_\_\_\_\_\_\_\_\_\_\_
Data: \_\_\_\_\_\_\_\_\_\_\_\_\_\_\_\_\_\_\_

 **Raionul Rîșcani**
Președinte: \_\_\_\_\_\_\_\_\_\_\_\_\_\_\_\_\_\_\_\_\_\_
Data: \_\_\_\_\_\_\_\_\_\_\_\_\_\_\_\_\_\_\_

**Raionul Glodeni**
Președinte: \_\_\_\_\_\_\_\_\_\_\_\_\_\_\_\_\_\_\_\_\_\_
Data: \_\_\_\_\_\_\_\_\_\_\_\_\_\_\_\_\_\_\_

**Raionul Fălești**
Președinte: \_\_\_\_\_\_\_\_\_\_\_\_\_\_\_\_\_\_\_\_\_\_
Data: \_\_\_\_\_\_\_\_\_\_\_\_\_\_\_\_\_\_\_

**Municipiul Bălți**
Primarul: \_\_\_\_\_\_\_\_\_\_\_\_\_\_\_\_\_\_\_\_\_\_
Data: \_\_\_\_\_\_\_\_\_\_\_\_\_\_\_\_\_\_\_